
[แนบท้ายประกาศแนวปฏิบัติ ที่ นป.  3/2569]


สำนักงานคณะกรรมการกำกับหลักทรัพย์และตลาดหลักทรัพย์
แนวทางปฏิบัติสำหรับการกำหนดนโยบาย 
มาตรการ และระบบงานที่เกี่ยวกับการกระทำที่อาจมี
ความขัดแย้งทางผลประโยชน์กับลูกค้าของบริษัทจัดการ
และการลงทุนเพื่อเป็นทรัพย์สินของบริษัทจัดการ

	1.  สำนักงานได้จัดทำแนวทางปฏิบัติสำหรับการกำหนดนโยบาย มาตรการ และระบบงานที่เกี่ยวกับการกระทำ
ที่อาจมีความขัดแย้งทางผลประโยชน์กับลูกค้าของบริษัทจัดการ (conflicts of interest : “COI”) และ
การลงทุนเพื่อเป็นทรัพย์สินของบริษัทจัดการ (“proprietary trading”) เพื่อเป็นแนวทางให้บริษัทจัดการประเมินความเหมาะสมของการจัดการ COI และการทำ proprietary trading ที่ได้ดำเนินการอยู่ในปัจจุบัน 
และปรับปรุงระบบการจัดการดังกล่าวของตนให้มีประสิทธิภาพยิ่งขึ้น (หากจำเป็น) รวมถึงเพื่อให้บริษัทจัดการได้รับทราบถึงความคาดหวังของสำนักงานในการเข้าตรวจสอบและพิจารณาว่าบริษัทจัดการมีการจัดการ COI 
และการทำ proprietary trading ที่เหมาะสมและเพียงพอหรือไม่  ทั้งนี้ เนื่องจากการกำหนดนโยบาย มาตรการจัดการ และระบบงานที่เกี่ยวกับ COI ถือเป็นนโยบายสำคัญในการดำเนินธุรกิจจัดการลงทุนและ
เป็นหัวใจของความยั่งยืนทางธุรกิจ โดยเฉพาะในธุรกิจจัดการลงทุนที่บริษัทจัดการส่วนใหญ่มีลักษณะโครงสร้างการดำเนินธุรกิจในรูปแบบกลุ่มธุรกิจทางการเงิน (financial conglomerate) (เช่น การส่งคำสั่งซื้อขายหลักทรัพย์ผ่านบริษัทหลักทรัพย์ในเครือ  การลงทุนในตราสารที่ออกหรือจัดจำหน่ายโดยธนาคารพาณิชย์ (“ธพ.”) ที่เป็นแม่  การลงทุนในตราสารที่ออกโดยลูกหนี้ของ ธพ. ที่เป็นแม่  การออกกองทุนรวมตามนโยบาย
สภาพคล่องของ ธพ. เป็นต้น)

	เป้าหมายที่
ต้องการบรรลุ

	2.  แนวทางปฏิบัตินี้มีวัตถุประสงค์เพื่อให้ผู้ประกอบธุรกิจบรรลุเป้าหมาย ดังนี้ 
(1) สร้างความเชื่อมั่นให้แก่ผู้ลงทุนในการลงทุนในตลาดทุนผ่านกองทุน (ทั้งกองทุนรวม กองทุนส่วนบุคคล และกองทุนสำรองเลี้ยงชีพ)
(2) มีการจัดการลงทุนแบบ putting investors first โดยผลประโยชน์ของผู้ลงทุนต้องอยู่เหนือผลประโยชน์ส่วนตน บริษัท บุคคลที่เกี่ยวข้อง และผู้ถือหุ้น
(3) มีระบบงานและมาตรการจัดการ COI ที่มีประสิทธิภาพ เพื่อจัดการและควบคุม COI โดยต้องคำนึงถึงและรักษาผลประโยชน์ที่ดีที่สุดของผู้ลงทุน
(4) มุ่งหวังให้การกำกับดูแลของสำนักงานเป็นไปอย่างเหมาะสม มีประสิทธิภาพ ไม่เป็นภาระเกินควรต่อ
บริษัทจัดการ และมีความยืดหยุ่นรองรับรูปแบบการประกอบธุรกิจในปัจจุบันที่มีพัฒนาการและ
ความหลากหลาย เพื่อตอบโจทย์ลูกค้าได้มากขึ้น

	เลี่ยงหรือหยุดให้บริการ หากจัดการกับ COI ได้ไม่ดีพอ
	3.  หากบริษัทจัดการพิจารณาเห็นว่า นโยบาย มาตรการ และระบบงานในการป้องกันและจัดการ COI 
ตลอดจนการเปิดเผยข้อมูลต่อลูกค้า ไม่สามารถจัดการ COI ได้อย่างเพียงพอและเหมาะสม และ COI ดังกล่าวอาจก่อให้เกิดผลกระทบต่อธุรกิจและลูกค้า ให้บริษัทจัดการหลีกเลี่ยงการทำธุรกรรมดังกล่าวหรือ
หยุดให้บริการดังกล่าวทันที

	ส่วนที่ 1
	ส่วนที่ 1  การกำหนดนโยบายป้องกันและจัดการความขัดแย้งทางผลประโยชน์

	กำหนดนโยบาย COI จรรยาบรรณและหลักปฏิบัติ
	(1)  มีการกำหนดนโยบายป้องกันและจัดการความขัดแย้งทางผลประโยชน์เป็นลายลักษณ์อักษรอย่างชัดเจน โดยนโยบายดังกล่าวต้องได้รับความเห็นชอบจากคณะกรรมการบริษัท[footnoteRef:1]  ทั้งนี้ ให้นโยบายดังกล่าวครอบคลุมการดำเนินธุรกิจทั้งหมดของบริษัทจัดการ[footnoteRef:2] ภายใต้สภาพแวดล้อมที่เปลี่ยนแปลงอย่างรวดเร็วและมีการนำเทคโนโลยีมาใช้ในการดำเนินธุรกิจมากขึ้น  [1:  คณะกรรมการบริษัทอาจมีการมอบหมายให้มีคณะกรรมการย่อยทำหน้าที่เฉพาะในแต่ละด้านก็ได้]  [2:  รวมถึงนโยบายการลงทุนเพื่อเป็นทรัพย์สินของบริษัทจัดการ (Proprietary Trading) ด้วย] 

นอกจากนี้ ให้บริษัทจัดการมีการกำหนดจรรยาบรรณและหลักปฏิบัติต่าง ๆ สำหรับพนักงาน
อย่างเป็นลายลักษณ์อักษรด้วย โดยมีการระบุบทลงโทษที่เหมาะสมตามกรณีที่มีการฝ่าฝืนด้วย 

	ทบทวนและปรับปรุง
	(2)  มีการกำหนดเวลาให้มีการทบทวนและปรับปรุงนโยบาย จรรยาบรรณ และหลักปฏิบัติดังกล่าว
เป็นประจำอย่างต่อเนื่องและสม่ำเสมออย่างน้อยปีละ 1 ครั้ง โดยให้รวมถึงการทบทวนความเหมาะสมของมาตรการและระบบงานการป้องกันและจัดการความขัดแย้งทางผลประโยชน์ และการลงทุนเพื่อเป็นทรัพย์สินของบริษัทจัดการ ทั้งนี้ เพื่อรองรับความเสี่ยงเกี่ยวกับการรั่วไหลของข้อมูลที่อาจมีเพิ่มขึ้น 
โดยอย่างน้อยต้องทบทวนทันทีเมื่อมีเหตุการณ์ใด ๆ ที่อาจส่งผลกระทบต่อการป้องกันและจัดการ
ความขัดแย้งทางผลประโยชน์ และในกรณีที่ตรวจพบการปฏิบัติที่ไม่เหมาะสมอย่างต่อเนื่องหรือบ่อยครั้ง ต้องจัดให้มีมาตรการควบคุมเพิ่มเติม

	กำกับดูแลและตรวจสอบ
	(3)  มีมาตรการในการกำกับดูแลและตรวจสอบการปฏิบัติตามนโยบาย จรรยาบรรณ และหลักปฏิบัติดังกล่าว โดยรายงานผลการกำกับดูแลและตรวจสอบต่อผู้บริหารสูงสุดและคณะกรรมการบริษัทเป็นประจำทุกปี 

	
	ตัวอย่าง
· บริษัทจัดการมีกลไกหรือหน่วยงานที่ทำหน้าที่ตรวจสอบเพื่อให้มั่นใจว่าพนักงานมีการปฏิบัติตามนโยบาย จรรยาบรรณ และหลักปฏิบัติต่าง ๆ อย่างเคร่งครัด โดยมีการตรวจสอบอย่างเพียงพอและเหมาะสมตามความเสี่ยงที่อาจมีการปฏิบัติไม่เป็นไปตามที่กำหนด 







	[bookmark: _Hlk526794627]ส่วนที่ 2
	ส่วนที่ 2  การบริหารจัดการและการจำกัดการใช้ข้อมูลภายใน 

	จัดการและจำกัดการใช้ข้อมูลภายใน
	[bookmark: _Hlk525286435]บริษัทจัดการมีการบริหารจัดการและการจำกัดการใช้ข้อมูลภายในในรูปแบบที่สามารถควบคุมการเคลื่อนย้ายของข้อมูล (information flow) และป้องกันการรั่วไหลของข้อมูล (information leakage) เพื่อไม่ก่อให้เกิด
ความไม่เป็นธรรมแก่ลูกค้า หรือทำให้ลูกค้าเสียประโยชน์ที่ควรได้รับหรือไม่ได้รับประโยชน์ที่ดีที่สุด 
โดยให้บริษัทจัดการดำเนินการอย่างน้อย ดังนี้ 

	
	2.1  การจัดโครงสร้างองค์กรที่มีระบบหรือกลไกในการควบคุม กำกับและตรวจสอบการจำกัดการใช้ข้อมูลภายใน
ที่มีประสิทธิผล (information barrier)

	จัดโครงสร้างองค์กร
	(1)  มีการจัดโครงสร้างองค์กรที่มีระบบหรือกลไกที่เอื้ออำนวยต่อการกำกับ ควบคุม ติดตาม ตรวจสอบและการถ่วงดุลอำนาจในการปฏิบัติงานให้สอดคล้องกับนโยบายป้องกันและจัดการความขัดแย้งทางผลประโยชน์ 

	

segregation 
of duties
	ตัวอย่าง
(ก) แยกงานในส่วนที่ก่อให้เกิดความเสี่ยงออกจากส่วนที่ควบคุมความเสี่ยง  
(ข) มีการแบ่งแยกกลไกหรือหน่วยงานที่มีหน้าที่ความรับผิดชอบหรือมีลักษณะการปฏิบัติงาน
ที่อาจก่อให้เกิดความขัดแย้งทางผลประโยชน์ออกจากกัน (เช่น แบ่งแยกหน่วยงาน/บุคลากร
ที่ปฏิบัติงานด้านธุรกิจ (front office) ออกจากหน่วยงาน/บุคลากรที่ปฏิบัติงาน
ด้านงานสนับสนุน (back office)  แบ่งแยกหน่วยงาน/บุคลากรที่ทำหน้าที่เกี่ยวกับ
การลงทุนเพื่อเป็นทรัพย์สินของบริษัทจัดการออกจากหน่วยงาน/บุคลากรที่จัดการ
การลงทุนเพื่อลูกค้า เป็นต้น)

	Information flow control
	(2)  จัดให้มีแนวทางการป้องกันการได้รับข้อมูลภายในจากการปฏิบัติงานซึ่งอาจทำให้บุคคลที่ไม่มี
ความเกี่ยวข้องสามารถรับรู้และใช้ประโยชน์จากข้อมูลภายในดังกล่าว 

	
Chinese wall
	ตัวอย่าง
(ก) มีอาณาบริเวณหรือพื้นที่สำหรับการปฏิบัติงานของหน่วยงาน/บุคลากรที่ทำหน้าที่เกี่ยวกับ
การลงทุนเพื่อเป็นทรัพย์สินของกองทุน โดยรวมถึงการป้องกันข้อมูลที่อยู่ในระบบอิเล็กทรอนิกส์ด้วย

	over 
the wall
	(ข) มีมาตรการในการป้องกันกรณี over the wall เช่น กรณีที่มีการยืมตัวพนักงานระหว่างหน่วยงาน 
ให้ถือว่าพนักงานรายดังกล่าวเป็นพนักงานของหน่วยงานที่ถูกยืมตัวและมีการปฏิบัติตาม
มาตรการ information barrier (ในส่วนที่ 2.1) ของหน่วยงานที่ยืมตัวตลอดระยะเวลาที่ยืมตัว
และจนกว่าข้อมูลภายในที่อาจได้รับทราบจากการปฏิบัติงานได้ถูกเปิดเผยเป็นข้อมูลสาธารณะแล้ว

	
	ทั้งนี้ บริษัทจัดการอาจมีระบบงานหรือมีกลไกที่สามารถควบคุม กำกับ ตรวจสอบการจำกัดการใช้ข้อมูลภายในที่สามารถพิสูจน์ได้ว่า สามารถควบคุมการเคลื่อนย้ายของข้อมูลและป้องกันการรั่วไหลของข้อมูลได้

	
	2.2  การบริหารจัดการและการจำกัดการใช้ข้อมูลภายใน

	need-to-know basis
	(1)  กำหนดระเบียบการปฏิบัติงานที่เกี่ยวข้องกับการได้รับข้อมูลภายใน เพื่อจำกัดขอบเขตการใช้
ข้อมูลภายในเฉพาะเท่าที่จำเป็นแก่การปฏิบัติงาน (หลัก “need to know”) โดยกำหนดให้ข้อมูลที่ล่วงรู้มาจาก
การปฏิบัติหน้าที่ที่เกี่ยวกับการติดต่อ การให้บริการ หรือการจัดการลงทุนเพื่อลูกค้า เป็นข้อมูลที่เป็นความลับ ที่มีการเก็บรักษาไว้อย่างปลอดภัยและไม่มีการนำไปเปิดเผย ส่งต่อ หรือนำข้อมูลไปใช้เพื่อประโยชน์
ของตนเองหรือบุคคลอื่น

	access person
	(2)  กำหนดบุคคลที่สามารถเข้าถึงข้อมูลภายในในแต่ละด้าน (“access person”) และควบคุม/ตรวจสอบการติดต่อสื่อสาร รวมถึงการใช้ประโยชน์จากข้อมูลภายในของ access person โดยใกล้ชิดมากกว่าบุคคลทั่วไป โดยกำหนดให้กลุ่ม access person ดังกล่าวมีหน้าที่ปฏิบัติตามกฎเกณฑ์และระเบียบที่เกี่ยวข้องของบริษัทจัดการโดยเคร่งครัด

	
	ตัวอย่าง access person ของบริษัทจัดการ เช่น
· ผู้จัดการกองทุน ผู้ส่งคำสั่งซื้อขายหลักทรัพย์ (dealer) เจ้าหน้าที่ในหน่วยงาน compliance
ผู้ดูแลระบบเทคโนโลยีสารสนเทศที่สามารถเข้าถึงข้อมูลภายในที่ไม่ได้เปิดเผยเป็นการทั่วไป 
ผู้ตรวจสอบภายใน ผู้สอบบัญชี ที่ปรึกษา เป็นต้น 

	
	ทั้งนี้ access person อาจอยู่ในตำแหน่งกรรมการ ผู้บริหาร หรือพนักงาน หรือเป็นบุคคลที่ยืมตัวมาจากฝ่ายงานอื่น หรือจากบริษัทอื่นภายในกลุ่มกิจการ หรือเป็นบุคคลภายนอกที่บริษัทจัดการมอบหมายงานให้ (outsource) ก็ได้ 

	
	2.3  การเก็บรักษาข้อมูลภายใน

	การเก็บ
ข้อมูลภายใน
	มีระบบการเก็บรักษาข้อมูลภายในทั้งข้อมูลที่เป็นเอกสารและข้อมูลในระบบอิเล็กทรอนิกส์ที่มีประสิทธิภาพเพื่อป้องกันมิให้ส่วนงานและ/หรือบุคลากรอื่นที่ไม่มีส่วนเกี่ยวข้อง รับรู้หรือเข้าถึงข้อมูลในความรับผิดชอบของกันและกันได้ โดย

	
ข้อมูลเป็นเอกสาร
	(1)  กรณีข้อมูลเป็นเอกสาร 
 จัดให้มีการจัดเก็บข้อมูลในสถานที่ที่สามารถควบคุมและบันทึกการเบิกใช้เอกสารนั้นได้
อย่างเข้มงวด รวมถึงการควบคุมมิให้มีการรั่วไหลของข้อมูลเมื่อมีการทำสำเนาเอกสารหรือเรียกพิมพ์ข้อมูล
จากระบบคอมพิวเตอร์ และมีการทำลายสำเนาเอกสารข้อมูลภายในที่ไม่ใช้งานแล้ว

	

ข้อมูล electronics
	(2)  กรณีข้อมูลในระบบอิเล็กทรอนิกส์ 
 จัดให้มีรหัสผ่านเครื่องคอมพิวเตอร์เพื่อป้องกันบุคคลที่ไม่เกี่ยวข้องเข้าไปใช้งานได้ มีระบบการบันทึกและจัดเก็บหลักฐานการเข้าใช้งาน (“logs”) ซึ่งรวมถึงการเรียกดูและการแก้ไขข้อมูล โดยแนวทางการจัดเก็บ logs เป็นไปตามที่กำหนดในประกาศแนวปฏิบัติว่าด้วยแนวปฏิบัติในการจัดให้มีระบบเทคโนโลยีสารสนเทศ




	ส่วนที่ 3
	ส่วนที่ 3  การกำกับดูแลและตรวจสอบเพื่อป้องกันการล่วงรู้ข้อมูลภายใน

	ดูแลให้พนักงาน
ปฏิบัติตามนโยบาย
	(1)  กำกับดูแลให้พนักงานของบริษัทจัดการปฏิบัติตามนโยบายป้องกันและจัดการความขัดแย้งทางผลประโยชน์ จรรยาบรรณ และหลักปฏิบัติต่าง ๆ โดยเฉพาะอย่างยิ่งเรื่องการป้องปรามการใช้ประโยชน์
จากข้อมูลภายใน เช่น ห้ามพนักงาน[footnoteRef:3] (รวมถึงบุคคลอื่นที่มีลักษณะเป็น nominee) ใช้ข้อมูลภายในในลักษณะเอาเปรียบผู้ลงทุน และให้พนักงานมีหน้าที่ในการช่วยกันสอดส่องดูแลมิให้มีการฝ่าฝืนนโยบาย จรรยาบรรณ และหลักปฏิบัติดังกล่าว เป็นต้น [3:  คำว่า “พนักงาน” ในที่นี้ หมายรวมถึง กรรมการ ผู้บริหาร และพนักงาน ตลอดจนบุคคลที่รับจ้างปฏิบัติงานให้แก่บริษัทจัดการเป็นการชั่วคราว] 

นอกจากนี้ ให้มีขั้นตอนในการสอบสวนหาข้อเท็จจริงกรณีตรวจพบพฤติการณ์อันควรสงสัยว่า
อาจมีการใช้ข้อมูลภายใน โดยหากพบว่ามีการใช้ข้อมูลภายในจริง ให้รายงานให้สำนักงานทราบโดยทันที 
รวมทั้งจัดเก็บหลักฐานในเรื่องดังกล่าวให้สำนักงานตรวจสอบได้

	สื่อสารให้พนักงานทราบ
	(2)  มีการสื่อสารเพื่อให้พนักงานรับทราบและถือปฏิบัติอย่างเคร่งครัด โดยให้พนักงานทุกคนได้อ่านและ
ลงนามรับทราบนโยบาย จรรยาบรรณ และหลักปฏิบัติ ตั้งแต่วันแรกที่เริ่มปฏิบัติงาน  หลังจากนั้นให้พนักงาน
ลงนามรับทราบทุกครั้งที่มีการเปลี่ยนแปลงนโยบายจรรยาบรรณและหลักปฏิบัติดังกล่าว  

	อบรม
พนักงานใหม่
	(3)  จัดให้พนักงานใหม่ได้รับการฝึกอบรมเพื่อให้เข้าใจอย่างชัดเจนเกี่ยวกับนโยบาย จรรยาบรรณ และ
หลักปฏิบัติเกี่ยวกับการป้องปรามการใช้ประโยชน์จากข้อมูลภายในของกองทุนด้วย โดยยกสถานการณ์ต่าง ๆ 
ที่เกิดขึ้นและแนวทางที่พึงปฏิบัติหรือต้องห้าม รวมทั้งสร้างจิตสำนึกและจริยธรรมของพนักงานทุกคนให้เห็นความสำคัญของการช่วยกันป้องกันมิให้มีการใช้ข้อมูลภายในเพื่อแสวงหาประโยชน์อันมิชอบ 

	มีช่องทาง whistleblower
	(4)  จัดให้มีช่องทางที่พนักงานสามารถแจ้งพฤติการณ์อันควรสงสัยเกี่ยวกับการฝ่าฝืนกฎหมายหรือ
นโยบาย จรรยาบรรณ และหลักปฏิบัติดังกล่าว โดยพนักงานไม่ต้องเปิดเผยชื่อตนเอง และให้บริษัทจัดการดำเนินการตรวจสอบเรื่องดังกล่าวโดยไม่ชักช้า 

	ทบทวนเรื่องข้อมูลภายในเป็นระยะ ๆ
	(5)  ทบทวนและประเมินประสิทธิผลของการบริหารจัดการและการจำกัดการใช้ข้อมูลภายใน (ในส่วนที่ 2) เป็นระยะ ๆ และมีการรายงานข้อบกพร่องที่พบให้คณะกรรมการของบริษัท[footnoteRef:4]ทราบ เพื่อพิจารณาปรับปรุงแก้ไข
ให้เหมาะสมต่อไป [4:  คณะกรรมการบริษัทอาจมีการมอบหมายให้มีคณะกรรมการย่อยทำหน้าที่เฉพาะในแต่ละด้านก็ได้] 


	อัพเดทรายชื่อ access person
	(6)  ปรับปรุงรายชื่อ access person ให้เป็นปัจจุบัน ทุกครั้งที่มีการโยกย้ายหรือเปลี่ยนแปลงตำแหน่งหน้าที่งาน

	บันทึก/จัดเก็บข้อมูลการสนทนาของ access person
	(7)  มีระบบที่สามารถบันทึกและจัดเก็บข้อมูลการติดต่อสนทนาของกลุ่ม access person โดยมีการจัดเก็บข้อมูลการติดต่อสนทนาดังกล่าวตามที่กำหนดในประกาศแนวปฏิบัติว่าด้วยแนวปฏิบัติในการจัดให้มีระบบเทคโนโลยีสารสนเทศ และมีการควบคุมดูแลไม่ให้กลุ่ม access person สามารถควบคุมการบันทึกข้อมูล
การติดต่อสนทนาในระบบได้ด้วยตนเอง ตลอดจนไม่ให้สามารถแก้ไข เปลี่ยนแปลง หรือลบข้อมูลที่จัดเก็บดังกล่าวด้วย

	ส่วนที่ 4
	ส่วนที่ 4  การบริหารจัดการการทำธุรกรรมกับบุคคลที่เกี่ยวข้อง
	

	
เรื่อง “ราคาที่เหมาะสม”
ข้อ 15(1) ของ 
สธ. 14/2558
	บริษัทจัดการสามารถทำธุรกรรมเพื่อกองทุนกับบุคคลที่เกี่ยวข้องได้ต่อเมื่อได้รับความเห็นชอบจาก
ผู้ดูแลผลประโยชน์ของกองทุนรวม หรือได้รับความยินยอมจากลูกค้าหรือคณะกรรมการกองทุนสำรองเลี้ยงชีพ แล้วแต่กรณี เป็นลายลักษณ์อักษรก่อนการทำธุรกรรมดังกล่าวทุกครั้ง ยกเว้นกรณีเป็นการลงทุนในหลักทรัพย์
หรือตราสารทางการเงินกับบุคคลที่เกี่ยวข้อง (ซึ่งรวมถึงตัวบริษัทจัดการเอง) ที่บริษัทจัดการดำเนินการ
โดยใช้ราคาที่เหมาะสมที่มีลักษณะใดลักษณะหนึ่งดังต่อไปนี้  ให้บริษัทจัดการสามารถดำเนินการได้ทันที  

	
	4.1  การทำธุรกรรมการได้มาหรือจำหน่ายไปซึ่งหลักทรัพย์ประเภทหุ้น

	กรณีซื้อ/ขาย หุ้นในตลาดรอง
	 การใช้ราคาที่เหมาะสมในการทำธุรกรรมการได้มาหรือจำหน่ายไปซึ่งหลักทรัพย์ประเภทหุ้นที่จดทะเบียน
ใน exchange (ยกเว้นหุ้นที่ไม่แสดงถึงการซื้อขายเป็นปกติ เช่น หุ้นที่ขึ้นเครื่องหมาย H (Halt) หรือ 
SP (Suspend) เป็นต้น) ให้บริษัทจัดการใช้ราคาใน exchange ที่มีการเปิดเผยต่อสาธารณะ โดยสามารถเลือกใช้ ราคา ณ สิ้นวัน หรือ ณ ขณะทำธุรกรรม ได้ดังนี้ 

	
	(1)  ราคา ณ สิ้นวัน หมายถึง ราคาใน exchange  โดยจะเลือกใช้ (ก) ราคาปิด  หรือ (ข) ราคาเฉลี่ย
ที่คำนวณโดย exchange ก็ได้  

	
	(2)  ราคา ณ ขณะทำธุรกรรม[footnoteRef:5] หมายถึง ราคาที่เกิดขึ้นใน exchange ในระหว่างวันที่มีการทำธุรกรรม 
โดยจะเลือกใช้ (ก) ราคาที่มีการซื้อขายจริงล่าสุด  หรือ (ข) ราคาเฉลี่ยของราคาที่มีการซื้อขายจริงล่าสุด
ที่คำนวณโดย exchange ก็ได้   [5:  บริษัทจัดการต้องมีระบบงานหรือเอกสารที่สำนักงานสามารถตรวจสอบได้ เช่น Time stamp เป็นต้น] 

ทั้งนี้ หากไม่มีราคาตาม (1) และ (2) ให้ใช้ราคาเฉลี่ยของราคาเสนอซื้อสูงสุดและราคาเสนอขายต่ำสุด 

	
	4.2  การทำธุรกรรมการได้มาหรือจำหน่ายไปซึ่งหลักทรัพย์ที่มิใช่หุ้น

	
	การใช้ราคาที่เหมาะสมในการทำธุรกรรมการได้มาหรือจำหน่ายไปซึ่งหลักทรัพย์ที่มิใช่หุ้น (ในข้อ 4.1) 
ให้บริษัทจัดการใช้ราคาที่มีแหล่งอ้างอิงที่ได้การยอมรับเป็นการทั่วไป เช่น

	กรณีเงินฝาก
	· กรณีเงินฝาก – ให้บริษัทจัดการใช้อัตราดอกเบี้ยเงินฝากที่สามารถอ้างอิงได้ (reference rate) หรือเป็นไปตามธรรมเนียมปฏิบัติทางการค้าที่ใช้กับธุรกรรมนั้น

	กรณีซื้อ/ขายตราสารหนี้
ในตลาดรอง
	· กรณีหลักทรัพย์ประเภทตราสารหนี้ในตลาดรอง – ให้บริษัทจัดการเลือกใช้ราคาอย่างใดอย่างหนึ่ง ดังนี้ 

	
	(1)  ราคา ณ สิ้นวัน ที่ประกาศใน ThaiBMA  โดยรวมถึงราคาที่เสนอโดย Market yield Web Page (executed price และ quoted price) และ Model Yield Web Page

	
	(2)  ราคาที่ดีที่สุดจากการเสนอราคาแบบ firm quote จากนายหน้าซื้อขาย (dealer) อย่างน้อย 
3 ราย โดยบริษัทจัดการจัดให้มีการเก็บหลักฐานด้านราคาจาก dealer ทุกราย เพื่อพิสูจน์กับสำนักงาน
ในภายหลังด้วย

	
	(3)  ราคาที่คำนวณโดยใช้ราคาของพันธบัตรรัฐบาลที่มีอายุคงเหลือเท่ากันกับตราสารหนี้ที่จะทำธุรกรรม บวกรวมกับ credit spread[footnoteRef:6] [6:  ส่วนต่างของอัตราผลตอบแทนของตราสารหนี้ภาคเอกชนที่เพิ่มขึ้นจากพันธบัตรรัฐบาลที่มาจากแหล่งข้อมูลที่เชื่อถือได้ เช่น ThaiBMA website เป็นต้น] 


	กรณีลงทุน
ในตลาดแรก
	ทั้งนี้ กรณีการทำธุรกรรมการลงทุนในหลักทรัพย์ตาม 4.1 และ 4.2 ในตลาดแรก  ให้บริษัทจัดการใช้ราคา
ที่เป็นไปตามธรรมเนียมปฏิบัติทางการค้าที่ใช้กับธุรกรรมนั้น เช่น กรณีการซื้อหุ้น IPO ให้ใช้ราคาเสนอขายแก่ผู้ลงทุนทั่วไป (ราคา IPO) เป็นต้น  

	
	4.3  การทำธุรกรรมระหว่างกองทุนที่อยู่ภายใต้การจัดการของบริษัทจัดการเดียวกัน (cross trade)

	ลักษณะของราคากรณี 
cross trade
ระหว่าง กองทุน หรือระหว่างลูกค้า 
	การใช้ราคาที่เหมาะสมในการทำธุรกรรมระหว่างกองทุนที่อยู่ภายใต้การจัดการของบริษัทจัดการเดียวกัน (cross trade) ให้บริษัทจัดการใช้ราคาที่เหมาะสมในลักษณะดังต่อไปนี้ 

	
	ก.  เป็นราคาที่มีแหล่งอ้างอิงที่ได้การยอมรับเป็นการทั่วไป
ข.  เป็นราคาที่ไม่ทราบล่วงหน้า (ex-ante / forward price)
ค.  ปฏิบัติอย่างเท่าเทียมกันกับทุกกองทุน  และ
ง.  เป็นไปตามหลักความสม่ำเสมอ (consistency)  โดยบริษัทจัดการควรกำหนดระเบียบวิธีปฏิบัติ
ในการเลือกราคาอ้างอิงดังกล่าวอย่างสม่ำเสมอ และจะเปลี่ยนแปลงหลักเกณฑ์ในการเลือกราคาอ้างอิงดังกล่าว
ก็ต่อเมื่อมีหลักฐานที่ทำให้เชื่อได้ว่า ราคาอ้างอิงจากหลักเกณฑ์ที่ใช้อยู่เดิมไม่เป็นราคาที่เหมาะสม

	
	ทั้งนี้ ราคาที่เหมาะสมในการทำ cross trade ให้เป็นไปตาม 4.1 และ 4.2 โดยธุรกรรมดังกล่าวต้องเป็นธุรกรรมที่มีความเหมาะสมต่อลักษณะ นโยบายการลงทุน และความจำเป็นในการลงทุนของกองทุนหรือ
ลูกค้า ทั้งด้านผู้ซื้อและด้านผู้ขาย









	ส่วนที่ 5
	ส่วนที่ 5  การบริหารจัดการการกระทำที่อาจมีความขัดแย้งทางผลประโยชน์ ในส่วนที่เกี่ยวข้องกับการรับผลประโยชน์ตอบแทนจากการประกอบธุรกิจและการใช้บริการจากบริษัทนายหน้าซึ่งเป็นบุคคลที่เกี่ยวข้อง
	

	

	บริษัทจัดการมีวิธีการบริหารจัดการการกระทำที่อาจมีความขัดแย้งทางผลประโยชน์ ในส่วนที่เกี่ยวข้องกับ
การรับผลประโยชน์ตอบแทนจากการประกอบธุรกิจ  โดยให้ดำเนินการอย่างน้อย ดังนี้ 

	การรับ soft / hard dollar
รับได้หากลูกค้าได้ประโยชน์
	5.1  การรับผลประโยชน์ตอบแทนเนื่องจากการประกอบธุรกิจ (soft/ hard dollar)

	
	(1)  รับผลประโยชน์ตอบแทนได้เฉพาะกรณีที่เป็นประโยชน์ต่อลูกค้า โดยบริษัทจัดการระบุเงื่อนไข
และหลักเกณฑ์การรับผลประโยชน์ตอบแทนไว้อย่างชัดเจน เพื่อให้ลูกค้าได้รับทราบและพิจารณาได้ว่า 
การรับผลประโยชน์ตอบแทนนั้นเป็นไปเพื่อประโยชน์ของลูกค้าหรือไม่ และมากน้อยเพียงใด

	เปิดเผยให้ลูกค้าทราบ
	(2)  มีการระบุเงื่อนไขและหลักเกณฑ์การรับผลประโยชน์ตอบแทนตาม (1) ไว้ในสัญญาที่ทำกับลูกค้า 
โดยกรณีกองทุนรวมให้ระบุในโครงการจัดการกองทุนรวมและเปิดเผยด้วยว่า บริษัทจัดการไม่สามารถ
รับผลประโยชน์ตอบแทนเพื่อประโยชน์ของบริษัทเองได้ เนื่องจากเป็นข้อห้ามตามกฎหมายและเป็นเรื่อง
ที่ไม่พึงกระทำโดยวิชาชีพ เว้นแต่เป็นการรับผลประโยชน์ที่บริษัทจัดการหรือพนักงานของบริษัทจัดการได้รับ
ตามเทศกาลที่เป็นประเพณีนิยมตามแนวทางปฏิบัติที่บริษัทจัดการกำหนดไว้ภายในบริษัท ซึ่งลูกค้าสามารถ
ขอดูแนวทางนี้ได้ที่             (โปรดระบุ)	

	ห้ามรับเพื่อประโยชน์
ของ บลจ. 


กำหนดแนวทางปฏิบัติการรับ corp. gift 
ให้ชัดเจน 

	(3)  การรับผลประโยชน์ตอบแทนอันเนื่องมาจากการประกอบธุรกิจเพื่อประโยชน์ของบริษัทจัดการเองนั้น ห้ามมิให้กระทำอย่างเด็ดขาด เจตนารมณ์ของข้อห้ามที่เข้มงวดดังกล่าวก็เพื่อให้บริษัทจัดการได้ใช้ความรู้ความสามารถเยี่ยงผู้มีวิชาชีพในการคัดเลือกผลิตภัณฑ์หรือบริการที่จะให้ลูกค้า โดยคำนึงถึงประโยชน์ของลูกค้าด้วยความเป็นกลางและปราศจากผลประโยชน์ใด ๆ ที่บริษัทจัดการได้รับจากการคัดเลือกดังกล่าว  
อย่างไรก็ดี เนื่องจากผลประโยชน์ในบางลักษณะเป็นเรื่องปกติตามเทศกาลที่เป็นประเพณีนิยม
ซึ่งไม่มีลักษณะที่มีความเกี่ยวข้องกับการตัดสินใจคัดเลือกผลิตภัณฑ์หรือบริการที่จะให้ลูกค้า เช่น ของขวัญ
ที่ผู้ให้เตรียมไว้แจกทั่วไปในนามบริษัท (corporate gift) ได้แก่ ปฏิทิน ไดอารี่ สมุดโน้ต กระดาษจดบันทึก 
หรือการจัดสัมมนาเพื่อให้ความรู้แก่ลูกค้าทั่วไป โดยไม่มีค่าใช้จ่ายในการเข้าร่วมสัมมนา  ซึ่งผลประโยชน์นั้น
อาจเป็นการให้แก่บริษัทจัดการโดยตรงหรือเป็นการมอบให้แก่พนักงานของบริษัทจัดการ กรณีดังกล่าวนี้
สำนักงานจะไม่พิจารณาว่าเป็นการฝ่าฝืนข้อห้ามในการรับผลประโยชน์ตอบแทนเพื่อประโยชน์ของบริษัทจัดการเอง 
หากบริษัทจัดการได้แสดงให้เห็นถึงความชัดเจนในการรับผลประโยชน์ในลักษณะดังกล่าวโดยไม่มีการแอบแฝงผลประโยชน์ที่เป็นการขัดต่อเจตนารมณ์ดังกล่าวข้างต้น รวมถึงได้กำหนดแนวทางปฏิบัติเกี่ยวกับการรับผลประโยชน์ตอบแทนที่สอดคล้องกับเทศกาลที่เป็นประเพณีนิยม โดยระบุสิ่งของหรือมูลค่าที่จะสามารถรับไว้ได้อย่างชัดเจน ซึ่งควรมีการจำกัดมูลค่าไม่ให้สูงมากจนอาจทำให้ไม่เป็นไปตามเจตนารมณ์ข้างต้น โดยมีการสื่อสารให้พนักงานภายในบริษัททราบแนวทางดังกล่าว รวมทั้ง จัดเก็บเป็นเอกสารหลักฐานเพื่อให้สำนักงานสามารถตรวจสอบได้ด้วย

	
	5.2  การรับเงินค่าตอบแทนจากกองทุนรวมต่างประเทศ (rebate)

	การรับ rebate 
	ในกรณีที่ feeder fund หรือกองทุนส่วนบุคคล ลงทุนในหน่วยลงทุนของกองทุนรวมต่างประเทศ ห้ามบริษัทจัดการรับเงินค่าตอบแทนจากกองทุนรวมต่างประเทศนั้น (rebate) เพื่อเป็นประโยชน์ของบริษัทจัดการเอง เว้นแต่การรับ rebate ดังกล่าวเป็นไปตามเงื่อนไขดังนี้ และมีการเปิดเผยข้อมูลตามข้อ 5.3 (2) 

	
	(1)  ให้บริษัทจัดการนำ rebate ที่ได้รับจากบริษัทจัดการต่างประเทศอันเนื่องมาจากการลงทุนใน
หน่วยลงทุนของกองทุนรวมต่างประเทศ เข้าเป็นทรัพย์สินของกองทุนที่ตนบริหาร แล้วแต่กรณี

	
	(2)  เมื่อได้ดำเนินการตาม (1) แล้ว บริษัทจัดการสามารถคิดค่าธรรมเนียมการจัดการ (“management fee”) 
โดยนับรวม rebate ที่กองทุนได้รับได้ เช่น หากบริษัทจัดการประสงค์จะคิด management fee ไม่เกิน 1%  
บริษัทจัดการอาจพิจารณากำหนด management fee เป็นไม่เกิน 1.50% เพื่อนับรวมการรับ rebate เข้าบริษัท
ไม่เกิน 0.50% ได้ 	

	
	การรับ rebate และการคิด management fee ตาม (1) และ (2) ข้างต้น ให้บริษัทจัดการเปิดเผยว่าบริษัทจัดการอาจรับเงินค่าตอบแทนจากกองทุนรวมต่างประเทศเนื่องจากการลงทุนในหน่วยลงทุนของกองทุนรวมต่างประเทศนั้นไว้อย่างชัดเจนในโครงการจัดการลงทุนและหนังสือชี้ชวน หรือในสัญญารับจัดการกองทุนส่วนบุคคล แล้วแต่กรณี 

	
	5.3  การเปิดเผยข้อมูล

	การเปิดเผยข้อมูลการรับผลประโยชน์ 
& rebate
	(1)  ให้บริษัทจัดการเปิดเผยเงื่อนไขการรับผลประโยชน์ตอบแทนตาม 5.1 ไว้ในรายงานรอบระยะเวลาบัญชี และในกรณีเป็นกองทุนรวมเปิดให้เปิดเผยข้อมูลดังกล่าวไว้ในรายงานรอบระยะเวลาหกเดือนด้วย
(2)  กรณีการรับเงินค่าตอบแทนจากกองทุนรวมต่างประเทศ (rebate) ของกองทุนรวม ตาม 5.2 
ให้บริษัทจัดการเปิดเผยข้อมูลเกี่ยวกับการคิด management fee และที่มาในการรับเงินค่าตอบแทน
จากกองทุนรวมต่างประเทศ โดยระบุส่วนที่เกี่ยวกับค่าใช้จ่ายที่เรียกเก็บจากกองทุนในรายงานรอบระยะเวลาหกเดือนและรายงานรอบระยะเวลาบัญชี









	
	5.4  การใช้บริการจากบริษัทนายหน้าซึ่งเป็นบุคคลที่เกี่ยวข้องของบริษัทจัดการ

	การคัดเลือก broker
	5.4.1[footnoteRef:7] กรณีที่บริษัทจัดการจะใช้บริการจากบริษัทนายหน้าซึ่งเป็นบุคคลที่เกี่ยวข้องเพื่อกองทุน หรือเพื่อประกอบการพิจารณาในการรับผลประโยชน์ตอบแทนจากบุคคลที่เป็นผู้ให้บริการเพื่อกองทุน บริษัทจัดการมีการกำหนดให้บุคลากรที่เกี่ยวข้องพิจารณาถึงความสามารถของบริษัทนายหน้าหรือบุคคลผู้ให้บริการดังกล่าวในเรื่องดังต่อไปนี้ โดยเปรียบเทียบกับบริษัทนายหน้าหรือบุคคลผู้ให้บริการอื่น ๆ ก่อนการตัดสินใจใช้บริการของบริษัทนายหน้าซึ่งเป็นบุคคลที่เกี่ยวข้อง หรือบุคคลผู้ให้บริการอื่นเพื่อรับประโยชน์ตอบแทนแก่กองทุน  [7:  ยกเว้นกรณีบริษัทจัดการที่รับจัดการเฉพาะกองทุนส่วนบุคคล ซึ่งไม่ได้รับจัดการกองทุนสำรองเลี้ยงชีพและกองทุนรวม
 ไม่ต้องดำเนินการตาม 5.4] 


	การพิจารณาเลือก broker
	(1)  ระบบการส่งคำสั่งซื้อขาย  การยืนยันผลการสั่งซื้อขาย  ตลอดจนการชำระราคาและส่งมอบหลักทรัพย์ที่มีประสิทธิภาพที่จะก่อให้เกิดประโยชน์ที่ดีที่สุดต่อกองทุน (best dealing and execution) 
(2)  ประสิทธิภาพของระบบการรับและส่งข้อมูลข่าวสารที่เป็นข้อมูลที่จำเป็นและมีความสำคัญต่อการลงทุนซึ่งเป็นข้อมูลที่ตลาดรอง (organized secondary market) เผยแพร่อย่างเป็นทางการ 
(3)  คุณภาพของงานวิจัยหรือการวิเคราะห์การลงทุนของบริษัทดังกล่าว 
(4)  ระบบที่มีประสิทธิภาพในการรักษาความลับเกี่ยวกับการลงทุนของกองทุน
5.4.2  กรณีบริษัทจัดการกองทุนส่วนบุคคลที่รับจัดการเฉพาะกองทุนส่วนบุคคล หากมีการรับค่าตอบแทนจากการใช้บริการบริษัทนายหน้าซึ่งเป็นบุคคลที่เกี่ยวข้องของบริษัทจัดการ เช่น กรณี บลจ. 
มีใบอนุญาตนายหน้าซื้อขายหลักทรัพย์หรือหน่วยลงทุนด้วย จึงได้ใช้ใบอนุญาตดังกล่าวในการซื้อขายหลักทรัพย์หรือหน่วยลงทุน เพื่อจัดการลงทุนภายใต้สัญญา PF ให้แก่ลูกค้า โดย บลจ.ได้รับค่าตอบแทนจากการเป็นนายหน้าซื้อขายหลักทรัพย์หรือหน่วยลงทุนด้วย เป็นต้น ให้บริษัทจัดการเปิดเผยการรับค่าตอบแทนดังกล่าวให้ลูกค้าทราบอย่างชัดเจนในสัญญาที่ทำกับลูกค้า












	ส่วนที่ 6
	ส่วนที่ 6  การควบคุมดูแลการลงทุนเพื่อเป็นทรัพย์สินของพนักงาน (Staff Dealing)

	
มี staff dealing rules

มีหน่วยงานอิสระ ดูแลการจัดทำบัญชี WL/RL
	(1)  บริษัทจัดการมีวิธีการในการควบคุมดูแลการลงทุนเพื่อเป็นทรัพย์สินของพนักงาน (staff dealing) 
เพื่อประโยชน์ในการตรวจสอบการลงทุนของพนักงาน ซึ่งอาจมีความขัดแย้งทางผลประโยชน์กับลูกค้า และ
มีการมอบหมายให้หน่วยงานที่มีความเป็นอิสระ เช่น หน่วยงานกำกับดูแลการปฏิบัติงาน (compliance unit) เป็นผู้กำกับดูแลการจัดทำบัญชีรายชื่อหลักทรัพย์ที่ต้องติดตามตรวจสอบและจำกัดการทำธุรกรรม 
(Watch List : WL และ Restricted List : RL) โดยมีหลักเกณฑ์เกี่ยวกับการขึ้นบัญชีและการเพิกถอน
รายชื่อหลักทรัพย์หรือสัญญาซื้อขายล่วงหน้าจากบัญชีดังกล่าว รวมทั้งหลักเกณฑ์ในการติดตามตรวจสอบ
การทำธุรกรรมที่เกี่ยวข้องกับหลักทรัพย์หรือสัญญาซื้อขายล่วงหน้าในบัญชี WL และการจำกัดการทำธุรกรรมที่เกี่ยวข้องกับหลักทรัพย์หรือสัญญาซื้อขายล่วงหน้าในบัญชี RL 

	
ตัวอย่างหลักทรัพย์
ใน WL
	ตัวอย่าง 
(ก) หลักทรัพย์ที่บริษัทจัดการต้องติดตามตรวจสอบ (Watch List : WL) เช่น 
· เมื่อบริษัทจัดการอยู่ระหว่างไปเยี่ยมชมกิจการของผู้ออกหลักทรัพย์ (company visit) 
เพื่อเก็บข้อมูลสำหรับพิจารณาหลักทรัพย์เพื่อลงทุน
· เมื่อบริษัทจัดการอยู่ระหว่างวิเคราะห์หลักทรัพย์เพื่อใช้ในการตัดสินใจลงทุน โดยข้อมูลดังกล่าวยังมิได้เปิดเผยต่อสาธารณชน
· เมื่อบริษัทจัดการอยู่ระหว่างเจรจาจำนวนเงินที่ได้รับชดเชยเป็นพิเศษจากผู้ออกตราสารหนี้
ซึ่งเคยผิดนัดชำระหนี้แก่กองทุน ซึ่งเรื่องดังกล่าวยังเป็นความลับ  เป็นต้น

	ตัวอย่างหลักทรัพย์
ใน RL
	(ข) หลักทรัพย์ที่บริษัทจัดการต้องจำกัดการทำธุรกรรม (Restricted List : RL) เช่น
· กรณีที่บริษัทจัดการอยู่ระหว่างเตรียมกำหนดการจ่ายเงินปันผลให้แก่ผู้ถือหน่วยลงทุนของกองทุนรวมที่จดทะเบียนในตลาดหลักทรัพย์ ซึ่งเรื่องดังกล่าวยังเป็นความลับ 
· กรณีที่พอร์ตของบริษัทจัดการและพอร์ตของลูกค้ากองทุน มีการลงทุนในหน่วยลงทุนของกองทุนอื่นที่อยู่ภายใต้การจัดการเดียวกัน และต่อมาหลักทรัพย์ที่กองทุนดังกล่าวเข้าไปลงทุน
ในจำนวนที่มีนัยสำคัญเกิดผิดนัดชำระหนี้ ซึ่งข้อมูลดังกล่าวยังมิได้เปิดเผยเป็นการทั่วไป 
เป็นต้น

	
จำกัด
การเผยแพร่
	(2)  บริษัทจัดการมีการจำกัดการเผยแพร่รายชื่อหลักทรัพย์ในบัญชี WL/RL เฉพาะผู้ที่เกี่ยวข้องโดยตรงเท่านั้น โดยเฉพาะในกรณีบัญชี RL ห้ามพนักงานเปิดเผยรายชื่อหลักทรัพย์ในบัญชี RL ต่อบุคคลภายนอกบริษัท

	
	อนึ่ง บัญชี WL/ RL ควรมีรายละเอียดอย่างน้อยประกอบด้วย ชื่อหลักทรัพย์ วันที่ขึ้นบัญชี เหตุผลที่ขึ้นบัญชี และชื่อพนักงานในสายงานที่รับผิดชอบหรือทราบข้อมูลที่เกี่ยวข้องกับหลักทรัพย์ในบัญชี WL/ RL รวมถึงพนักงานที่รับผิดชอบในการแจ้งเกี่ยวกับการขึ้นบัญชีหรือเพิกถอนรายชื่อหลักทรัพย์จากบัญชีดังกล่าว



	ส่วนที่ 7
	ส่วนที่ 7  การดูแลการลงทุนเพื่อเป็นทรัพย์สินของบริษัทจัดการ (Proprietary Trading)

	หน่วยงาน/บุคลากร
ทำ prop. trade ตามกรอบนโยบาย
	(1)  นอกจากบริษัทจัดการมีการมอบหมายให้หน่วยงานและบุคลากรทำหน้าที่ลงทุนเพื่อเป็นทรัพย์สิน
ของบริษัทโดยเฉพาะแล้ว ให้การทำหน้าที่ดังกล่าวเป็นไปตามกรอบนโยบายและหลักเกณฑ์ที่กำหนด
โดยผู้บริหารระดับสูง และต้องมีการตัดสินใจลงทุนอย่างอิสระ โดยกรรมการแต่ละรายและผู้บริหารระดับสูงสามารถให้ความเห็นชอบการลงทุนเพื่อเป็นทรัพย์สินของบริษัทจัดการตามกรอบนโยบายที่กำหนดได้ 
แต่มิให้เข้าไปมีส่วนร่วมในการคัดเลือกทรัพย์สินและตัดสินใจลงทุน 

	กรณีผู้ทำ prop. trade เป็นผู้บริหารที่ดูแลส่วนอื่นด้วย

	(2)  กรณีที่บุคลากรที่มีอำนาจตัดสินใจลงทุนหรือมีหน้าที่ซื้อขายหลักทรัพย์หรือสัญญาซื้อขายล่วงหน้า
เพื่อเป็นทรัพย์สินของบริษัทจัดการ เป็นผู้บริหารของบริษัทจัดการที่ต้องดูแลการปฏิบัติงานในส่วนอื่นนอกเหนือจากการลงทุนเพื่อเป็นทรัพย์สินของบริษัทจัดการ ผู้บริหารดังกล่าวต้องไม่เป็นผู้ที่มีโอกาสล่วงรู้ข้อมูลอันมิพึงเปิดเผยของหน่วยงานที่ติดต่อ ให้บริการ หรือจัดการลงทุนเพื่อลูกค้า เช่น ผู้บริหารที่ดำรงตำแหน่งกรรมการผู้จัดการ 
รองกรรมการผู้จัดการ หรือผู้ช่วยกรรมการผู้จัดการ ที่ทำหน้าที่ดูแลการปฏิบัติงานโดยรวมของบริษัทจัดการ 
หรือดูแลหน่วยงานที่ติดต่อ ให้บริการ หรือจัดการลงทุนเพื่อลูกค้าด้วย เป็นต้น

	จัดทำ WL/RL
	(3)  บริษัทจัดการมีการจัดทำบัญชี WL/RL เพื่อประโยชน์ในการติดตามตรวจสอบการลงทุน
เพื่อเป็นทรัพย์สินของบริษัทจัดการ  ทั้งนี้ แนวทางการจัดทำบัญชี WL/ RL เป็นไปตามที่กำหนดใน
ส่วนที่ 6 ของแนวทางปฏิบัติฉบับนี้

	บลจ. MF/PVD ห้ามทำ 
short-term speculation
ยกเว้นกรณี บลจ. MF/PVD มอบหมายให้ บลจ. PF อื่น บริหารให้ 
โดยไม่ชี้นำ/
สั่งการ  
	[bookmark: _Hlk527105585](4)  กรณีบริษัทจัดการกองทุนรวมหรือบริษัทจัดการกองทุนส่วนบุคคลเฉพาะที่มีการบริหารจัดการ
กองทุนสำรองเลี้ยงชีพ มีการบริหารจัดการทรัพย์สินของตนด้วยตนเอง ให้บริษัทจัดการประเภทดังกล่าว
มีระบบที่สามารถควบคุมมิให้มีการลงทุนในลักษณะที่เป็นการลงทุนระยะสั้น โดยมีเจตนาเพื่อการขายต่อ
หรือเพื่อแสวงหาประโยชน์จากการเปลี่ยนแปลงหรือความแตกต่างของราคา (“short-term speculation”) โดยเฉพาะอย่างยิ่งการลงทุนที่ไม่เกิน 1 ปีนับจากวันที่ลงทุน[footnoteRef:8]  ยกเว้นกรณีบริษัทจัดการดังกล่าวมอบหมาย
ให้บริษัทจัดการกองทุนส่วนบุคคลอื่น (บลจ. PF) บริหารทรัพย์สินของบริษัทจัดการ โดยบริษัทจัดการไม่ได้ดำเนินการใด ๆ ที่เป็นการไปเกี่ยวข้อง/ชี้นำ/สั่งการ บลจ. PF ที่รับบริหารทรัพย์สินของตน หรือไม่เข้าไปมีส่วนร่วมในการคัดเลือกผลิตภัณฑ์ทางการเงินหรือการตัดสินใจลงทุนของ บลจ. PF (รายละเอียดตามร่างประกาศเรื่อง ข้อกำหนดในรายละเอียดเกี่ยวกับการลงทุนเพื่อเป็นทรัพย์สินของผู้ประกอบธุรกิจ) [8:  กรณีที่เป็นการฝากเงินหรือซื้อตราสารเทียบเท่าเงินฝากเพื่อบริหารสภาพคล่องของ port และการซื้อตราสารที่มีอายุต่ำกว่า 1 ปีและถือไว้จนครบกำหนด  รวมถึงการถอนเงินลงทุนก่อนอายุครบ 1 ปีเพื่อไปใช้ในกรณีบริษัทจัดการขาดสภาพคล่อง  
สำนักงานไม่พิจารณาว่าเป็น short-term speculation] 



	
บลจ. ดำเนินการ
ที่เป็นการให้ผลประโยชน์
แก่ลูกค้าก่อนผลประโยชน์
ของบริษัท

	(5)  บริษัทจัดการมีมาตรการที่เอื้อต่อหลักการให้ความสำคัญต่อผลประโยชน์ของลูกค้าก่อนผลประโยชน์
ของบริษัท ดังนี้
(5.1)  มีการกำหนดวิธีการและขั้นตอนที่จะทำให้บริษัทสามารถจัดสรรหลักทรัพย์ที่ออกใหม่ให้แก่ลูกค้าได้เต็มตามจำนวนที่ลูกค้าต้องการก่อนที่จะจัดสรรให้บัญชีของบริษัท เว้นแต่กรณีที่มีการส่งคำสั่งจองซื้อแยกจากกันอย่างชัดเจน และผู้จัดจำหน่ายหลักทรัพย์เป็นผู้จัดสรรให้บริษัทและลูกค้าแยกจากกัน
(5.2)  มีการกำหนดวิธีการและขั้นตอนที่จะทำให้การซื้อขายหลักทรัพย์เดียวกันของลูกค้าและ
ของบริษัทในตลาดรอง (organized secondary market) มีความเป็นธรรมต่อลูกค้า เช่น
ก. กรณีที่มีการส่งคำสั่งซื้อขายผ่านระบบ central dealing และเวลาในการส่งคำสั่งเกิดขึ้น
ในช่วงเวลาเดียวกัน  ให้บริษัทจัดการส่งคำสั่งซื้อขายให้ลูกค้าก่อนด้วยราคาที่ดีที่สุด
ข. กรณีที่มีการส่งคำสั่งซื้อขายโดยไม่ผ่านระบบ central dealing  ให้บริษัทจัดการจัดให้มีระบบเพื่อให้แน่ใจว่าไม่มีการทำคำสั่งให้บริษัทตนเองก่อนในลักษณะตัดหน้าลูกค้าหรือให้บริษัทตนเองได้ราคาดีกว่าลูกค้าที่มีคำสั่งซื้อขายหลักทรัพย์เดียวกันนั้น  เช่น มีการแบ่งแยกการส่งคำสั่งซื้อขายอย่างชัดเจน หรือ
มีระบบกำกับวันและเวลา (time stamping) ในการส่งคำสั่งซื้อขาย เพื่อให้สามารถตรวจสอบการจัดสรรหลักทรัพย์ที่สั่งซื้อขายตามคำสั่งก่อนและหลังตามลำดับ

